Ir-Regolament tal-Kunsill (KE) Nru 829/2004
tas-26 ta' April 2004
dwar il-konklużjoni ta' Ftehim f'forma ta' Skambju ta' Ittri li jikkonċerna l-applikazzjoni proviżorja ta' l-emendi għall-Protokoll li jistabbilixxi l-opportunitajiet tas-sajd u tal-kumpens li hemm provvediment dwaru fil-Ftehim bejn il-Komunità Ekonomika Ewropea u l-Gvern tar-Repubblika ta' Gwinea-Bissaw dwar is-sajd ‘il barra mill-kosta tal-Ginea Bissaw għall-perijodu 16 ta' Ġunju 2001 sal-15 ta' Ġunju 2006, u fid-Deċiżjoni 2001/179/KE li tistabbilixxi t-termini għal appoġġ finanzjarju lill-Ginea-Bissaw fis-settur tas-sajd
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 37 b'konnessjoni ma' l-Artikolu 300(2), u l-ewwel subparagrafu ta' l-Artikolu 300(3) tiegħu,
Wara li kkunsidra il-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi:
(1) B'konformità mal-Ftehim bejn il-Komunità Ekonomika Ewropea u l-Gvern tar-Repubblika ta' Ginea Bissaw dwar is-sajd 'il barra mill-kosta tal-Ginea Bissaw [2], (il-Ftehim dwar is-Sajd) iż-żewġ partijiet iltaqgħu fi ħdan il-Kumitat Konġunt li hemm provvediment dwaru fl-Artikolu 11 ta' dak il-Ftehim. Il-għan ta' din il-laqgħa kien sabiex ikunu analiżżati l-aspetti kollha ta' l-implementazzjoni tal-Protokoll li jistabbilixxi l-opportunitajiet tas-sajd u l-kumpens finanzjarju li hemm provvediment dwarhom fil-Ftehim dwar is-Sajd għall-perijodu mis-16 ta' Ġunju 2001 sal-15 ta' Ġunju 2006 [3] u tad-Deċiżjoni 2001/179/KE [4] hekk li jkunu determinati xi emendi jew żidiet li għandhom isiru.
(2) Bħala segwiment ta' din il-laqgħa, Ftehim f'forma ta' Skambju ta' Ittri li jistabbilixxi t-tibdiliet tekniċi u t-tibdiliet għall-opportunitajiet tas-sajd u l-kumpens li hemm provvediment dwarhom fil-Ftehim dwar is-Sajd u fid-Deċiżjoni 2001/179/KE, kien ġie iffirmat fil-20 ta' Mejju 2003.
(3) Il-metodu ta' l-allokazzjoni tal-possibilitajiet tas-sajd fost l-Istati Membri għandu jkun definit fuq il-bażi ta' l-allokazzjoni tradizzjonali tal-possibiltajiet tas-sajd skond il-Ftehim dwar is-Sajd.
(4) Huwa fl-interess tal-Komunità li jkun approvat il-Ftehim fil-għamla ta' Skambju ta' Ittri,
ADOTTA DAN IR-REGOLAMENT:
Artikolu 1
Il-Ftehim f'forma ta' Skambju ta' Ittri li jikkonċerna l-applikazzjoni proviżorja ta' l-emendi għall-Protokoll li jistabbilixxi l-opportunitajiet tas-sajd u tal-kumpens li hemm provvediment dwaru fil-Ftehim bejn il-Komunità Ekonomika Ewropea u l-Gverm tar-Repubblika ta' Ginea Bissaw dwar is-sajd 'il barra mill-kosta tal-Ginea Bissaw għall-perijodu 16 ta' Ġunju 2001 sal-15 ta' Ġunju 2006, u fid-Deċiżjoni 2001/179/KE li tistabbilixxi t-termini għal appoġġ finanzjarju lill-Ginea Bissaw fis-settur tas-sajd huwa b'dan approvat f'isem il-Komunità.
It-test tal-Ftehim fil-għamla ta' Skambju ta' Ittri huwa anness ma dan ir-Regolament.
Artikolu 2
1. L-opportunitajiet tas-sajd li hemm provvediment dwarhom fil-Ftehim dwar is-Sajd għandhom ikunu allokati bejn l-Istati Membri kif ġej:
(a) gambli:
-Italja | 1776 GRT, |
-Spanja | 1421 GRT, |
-Portugall | 1066 GRT, |
-Greċja | 137 GRT, |
(b) ħut tal-pinna/ċefalopodi:
-Spanja | 3143 GRT, |
-Italja | 786 GRT, |
-Greċja | 471 GRT, |
(ċ) dgħajjes tas-sajd tat-tonn bit-tartarun:
-Spanja | 20 dgħajsa, |
-Franza | 19 dgħajsa, |
-Italja | 1 dgħajjsa; |
(d) dgħajjes tax-xlief twil tal-wiċċ u dawk tal-qasma u x-xlief:
-Spanja | 21 dgħajsa, |
-Franza | 5 dgħajjes |
-Portugall | 4 dgħajjes |
2. Jekk l-applikazzjonijiet għal-liċenzi minn dawn l-Istati Membri kif referuti fil-paragrafu 1 ma jkoprux il-possibbiltajiet kolla tas-sajd stabbiliti bil-Protokoll, il-Kummissjoni tista' tikkonsidra l-applikazzjonijiet minn kull Stat Membru ieħor.
Artikolu 3
L-Istati Membri li d-dgħajjes tagħhom ikunu jistgħadu permezz tal-Ftehim tas-Sajd huma obbligati li jinnotifikaw lill-Kummisjoni dwar il-kwantitajiet ta' kull qabda mwettqa fiż-żona tas-sajd tal-Ginea Bissaw bi qbil ma l-arranġamenti stabbiliti fir-Regolament tal-Kummissjoni (KE) Nru 500/2001 tal-14 ta' Marzu 2001 li jistabbilixxi regoli dettaljati dwar l-applikazzjoni tar-Regolament tal-Kunsill (KE) Nru 2847/93 dwar il-monitoraġġ tal-qabdiet imwettqa minn dgħajjew tas-sajd tal-Komunità fl-inħra ta' pajjiż terz jew fl-ibħra miftuħa [5].
Artikolu 4
Il-President tal-Kunsill huwa b'dan awtorizzat li jinnomina l-persuna(i) mogħtija l-poter li tiffirma l-Ftehim fil-għamla ta' Skambju ta' Ittri sabiex torbot lill-Komunità.
Artikolu 5
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fis-26 ta' April 2004.